als_Latn dik_Latn sag_Latn
Kur e pashë me kostum, i qetë dhe i ulur me një dosje përpara, pata një fije tundim për të besuar se mbase Shkëlzen Berisha do përgjigjet për akuzat ndaj tij në aferën e CEZ (ai akuzohet si sekser i njeriut që ka marr 7 milion euro kesh nga afera e CEZ, Nuel Kalajt).
Por vetëm 10 minuta në Komision mjaftuan për tu bindur për të kundërtën.
Qetësia e djalit të ish-kryeministrit ishte vetësiguri dhe shfaqja e tij tallje e radhës nga ana e Berishajve.
Por le të ndajmë disa shpjegime për historinë e komisioneve hetimore në Shqipëri.
Pa u ndalur rast për rast sepse janë po aq të mërzitshme sa rezultatet e tyre dështake dhe rrenacake.
Të gjitha komisionet që janë ngritur (të paktën qëkur me punon memoria e ngjarjeve si gazetare) kanë prodhuar vetëm show politik dhe asnjëherë nuk është hedhur dritë mbi akuzat e bëra publikisht.
Me Komisionet Hetimore është spekuluar jetë e mot.
Ato janë në vetvete një e drejtë parlamentare për të hedhur dritë mbi çështje që për arsye të ndryshme janë lënë në harresë, anashkaluar nga institucionet përgjegjëse, Prokuroria, Policia etj.
Në përgjithësi Komisionet Hetimore kanë lindur si një e drejtë dhe nevojë e opozitës, e cila paramendohet si një trup që nuk ka mbështetjen e institucioneve të mëdha.
Si rregull komisionet bëhen për t’i shërbyer opozitës dhe jo pozitës (si në rastin konkret).
Ato ngrihen nga opozita se prokuroria zakonisht ka qenë dhe është teorikisht afër shtetit; në një valë me qeveritë që drejtojnë vendin.
Në këto raste ato janë përdorur si një kamxhik publik i opozitës për të goditur fort institucionet nga pikëpamja politike.
Vlen të theksohet se komisionet nuk prodhojnë në asnjë rast çështje penale.
Rezultatet që ato parashikohet të nxjerrin nga hetimi i kalojnë gjithmonë Prokurorisë.
Rasti i këtij Komisioni Hetimor ka një të veçantë madhore që bëhet pikërisht për mosveprimin e prokurorisë shqiptare.
Është ndoshta e paprecedentë dhe rast i veçantë kur Prokuroria nuk kontrollohet nga pozita, por nga opozita.
Kjo e bën edhe me specifike historinë.
Që prokuroria nuk lëviz gishtin e vogël për një njeri që ka tërhequr 7 milion euro në thes, kjo është të vësh duart në kokë.
Si është e mundur që prokuroria nuk kryen asnjë veprim dhe ja lë këtë çështje të madhe korruptive në dorë amatorëve të politikës.
Minimalisht ngrirje të llogarive bankare.
Por asgjë! Kjo mjafton për të na bindur se kjo histori mban erë.
A ja vlen të presim më nga ky komision hetimor. Nëse do të vrasësh një çështje në këtë vend ngri një Komision Hetimor Parlamentar.
Sa për të mos e hapur kurrë çështjen, pa merak se për këtë mendon Prokuroria.
(Kostumin e kishte të bukur Shkëlzeni. Me shije. Herën tjetër do t’jua lëmë gazetareve të lifestyle dhe showbiz që ta ndjekin.) (Tiranapost)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn